Source: https://www.riigiteataja.ee/akt/120112014003
Timestamp: 2020-07-11 18:44:03+00:00
Document Index: 5953064

Matched Legal Cases: ['§ 1', '§ 71', '§ 231', '§ 2', '§ 7', '§ 22', '§ 231']

Etendusasutuse seaduse ja rahvusooperi seaduse muutmise seadus – Riigi Teataja
13.11.2014 otsus nr 526
Vastu võetud 12.11.2014
§ 1. Etendusasutuse seaduse muutmine
Etendusasutuse seaduses tehakse järgmised muudatused:
1) paragrahvi 6 lõiget 3 täiendatakse teise lausega järgmises sõnastuses:
„Sihtasutusena tegutseva etendusasutuse loomingulise juhi ametikoha täitmise kord määratakse etendusasutuse põhikirjas.”;
2) paragrahvi 6 lõiked 4 ja 5 muudetakse ning sõnastatakse järgmiselt:
„(4) Etendusasutuse loomingulise juhiga sõlmitakse tähtajaline tööleping kuni viieks aastaks. Sihtasutusena tegutseva etendusasutuse loomingulise juhiga sõlmitakse tähtajaline tööleping juhul, kui ta ei ole sihtasutuse juhatuse liige.
(5) Käesoleva paragrahvi lõikeid 1 ja 2 ei kohaldata sihtasutusena tegutsevale etendusasutusele.”;
„(1) Etendusasutuse loominguline töötaja (edaspidi loominguline töötaja) on töötaja, kelle loomingulise tegevuse tulemusel kavandatakse, valmistatakse ette ning esitatakse avalikke etendusi ja kontserte.
(2) Loomingulise töötajaga võib sõlmida tähtajalise töölepingu kuni viieks aastaks, kui seda õigustab loomingulise töö eripära.”;
„§ 71. Tähtajalise töölepingu järjestikuse sõlmimise ja pikendamise piirang
(4) Etendusasutuse loomingulise juhiga tähtajalise töölepingu järjestikuse sõlmimise või pikendamise korral ei muutu tema töösuhe tähtajatuks.”;
5) seadust täiendatakse §-ga 231 järgmises sõnastuses:
„§ 231. Loominguliste töötajate töölepingud
(4) Käesoleva paragrahvi lõikes 3 sätestatut ei kohaldata juhul, kui loominguline töötaja avaldab kirjalikku taasesitamist võimaldavas vormis selleks tööandjale soovi kuue kuu jooksul 2015. aasta 1. jaanuarist arvates. Kui loomingulise töötaja töölepingu tähtaeg lõpeb varem kui eelmises lauses sätestatud tähtaeg, teatab ta oma soovist esimesel võimalusel.”.
§ 2. Rahvusooperi seaduse muutmine
Rahvusooperi seaduses tehakse järgmised muudatused:
1) paragrahvi 14 tekst muudetakse ja sõnastatakse järgmiselt:
„Rahvusooperi loomingulistele töötajatele ja nendega sõlmitavatele töölepingutele kohaldatakse etendusasutuse seaduse § 7 ja 71.”;
„§ 22. Loominguliste töötajate töölepingud
Enne 2015. aasta 1. jaanuari rahvusooperi loominguliste töötajatega sõlmitud tähtajalistele töölepingutele kohaldatakse etendusasutuse seaduse § 231.”.